Jesus bleibet meine Freude

mini|Opptak Jesus bleibet meine Freude (Orchestra Gli Armonici)

Jesus bleibet meine Freude er en koral fra den sakrale kantaten Herz und Mund und Tat und Leben («hjerte og munn og gjerning og liv», BWV 147) av Johann Sebastian Bach. Den ble skrevet i Leipzig for Maria besøkelsesdag og uroppført 2. juli 1723. Koralen avslutter kantaten, som tilsammen består av ti satser. 

På norsk er koralen kjent som Herre Gud, du er og bliver, på engelsk som Jesu, Joy of Man's Desiring og på fransk som Jésus que ma joie demeure. Verket er mye brukt i populærkultur, og i forbindelse med forskjellige høytider som jul og bryllup. Det forekommer i et stort antall filmer og har vært gjenbrukt i popmusikk, som f.eks. Apollo 100s hit «Joy» fra 1972, Beach Boys' «Lady Lynda» fra 1980 og Margo Guryans «Someone I Know» fra 1968.

 Referanser 

Kategori:Komposisjoner av Johann Sebastian Bach
Kategori:Korverk
Kategori:Uroppføringer av musikk i 1723

fr:Jésus que ma joie demeure